Ο Βασίλης Παπακωνσταντίνου είναι επιχειρηματίας και επενδυτής στον χώρο της τεχνολογίας. Είναι ο εταίρος υπεύθυνος για την τεχνολογία στην Blue Dome Capital, εταιρεία διαχείρισης επενδύσεων που εστιάζει σε τεχνοβλαστούς και σε νεοφυείς επιχειρήσεις βαθιάς τεχνολογίας στην Κεντρική και Νοτιοανατολική Ευρώπη. Είναι συνιδρυτής της COGNITOR AI, νεοφυούς επιχείρησης που αναπτύσσει πλατφόρμα passive authentication βασισμένη σε μηχανική μάθηση και συμπεριφορική βιομετρία. Είναι επίσης διευθύνων εταίρος της P Square Ventures, εταιρείας συμβούλων τεχνολογίας με εξειδίκευση στον ψηφιακό μετασχηματισμό και στις εφαρμογές τεχνητής νοημοσύνης. Μετέχει στα διοικητικά συμβούλια αρκετών εταιρειών τεχνολογίας. Παλαιότερα, είχε την ευθύνη για θέματα τεχνολογίας και καινοτομίας στο Ίδρυμα Ευγενίδου και στον Όμιλο Ευγενίδη, συνεργαζόμενος με τη διοίκησή τους για νέες επενδύσεις εκτός των παραδοσιακών δραστηριοτήτων τους. Μέσα από αυτούς και άλλους φορείς έχει ηγηθεί επενδύσεων σε νεοφυείς επιχειρήσεις τεχνολογίας, με δύο επιτυχείς αποεπενδύσεις.
Είναι συνεργαζόμενος ερευνητής στο MIT. Διδάσκει επιχειρηματικότητα στο Εθνικό Μετσόβιο Πολυτεχνείο και συνεργάζεται ως Entrepreneur in Residence στο ΕΚΕΦΕ «Δημόκριτος». Είναι συνιδρυτής του StartSmart South-EasternEurope (πρώην MIT Enterprise Forum Greece) και του Hellenic Innovation Network, που εδρεύει στη Βοστώνη. Είναι διπλωματούχος Μηχανολόγος Μηχανικός ΕΜΠ και κάτοχος μεταπτυχιακού τίτλου στο Ocean Systems Management από το MIT.

